open-index/open-wikipedia-markdown huggingface dataset:
Γιώργος Βαρνάβα

Ο **Γιώργος Βαρνάβα** είναι Ελληνοκύπριος πολιτικός.

## Βιογραφικά στοιχεία
Ο Γιώργος Βαρνάβα διετέλεσε βουλευτής στην Εκλογική Περιφέρεια Αμμοχώστου εκλεγμένος με το Κίνημα Σοσιαλδημοκρατών-Ε.Δ.Ε.Κ. την περίοδο 2001-2016.Γεννήθηκε στην Αμμόχωστο στις 13 Σεπτεμβρίου 1968. Ομιλεί, πέρα από την ελληνική, την αγγλική και τη ρωσική γλώσσα. Σπούδασε ρωσική και αγγλική φιλολογία στο Πολιτειακό Πανεπιστήμιο του Πιατιγκόρσκ στη Ρωσία. Συνέχισε με μεταπτυχιακές σπουδές στην εκπαίδευση στο ίδιο πανεπιστήμιο. Από το 1994 - 2001 εργάστηκε ως εκπαιδευτικός.

## Πολιτική διαδρομή
Την περίοδο 2000-2008 διετέλεσε Πρόεδρος της Επαρχιακής Επιτροπής του Κινήματος Σοσιαλδημοκρατών-ΕΔΕΚ Αμμοχώστου. Επιπλέον, διετέλεσε μέλος της Κεντρικής Επιτροπής και του Πολιτικού Γραφείου του κόμματος. Την περίοδο 2012 - 2015 διετέλεσε Α' Αντιπρόεδρος του Κ. Σ. ΕΔΕΚ.

Εκλέχτηκε για πρώτη φορά βουλευτής στις βουλευτικές εκλογές του 2001 στην Εκλογική Περιφέρεια Αμμοχώστου με το Κίνημα Σοσιαλδημοκρατών-Ε.Δ.Ε.Κ. για την Η΄ Κοινοβουλευτική Περίοδο.  Επανεκλέχθηκε στις βουλευτικές εκλογές του 2006 για την Θ΄ Κοινοβουλευτική Περίοδο και στις βουλευτικές εκλογές του 2011 για την Ι΄ Κοινοβουλευτική Περίοδο. Δεν διεκδίκησε επανεκλογή στις βουλευτικές εκλογές του 2016.

Ως βουλευτής, διετέλεσε εκπρόσωπος του Κινήματος Σοσιαλδημοκρατών-Ε.Δ.Ε.Κ. στη Βουλή, μέλος της Επιτροπής Επιλογής, Πρόεδρος της Κοινοβουλευτικές Επιτροπής Άμυνας, μέλος της Κοινοβουλευτικής Επιτροπής Εμπορίου και Βιομηχανίας, της Κοινοβουλευτικής Επιτροπής Παιδείας και Πολιτισμού, της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων και αναπληρωματικό μέλος της Ειδικής Κοινοβουλευτικής Επιτροπής για το Πόθεν Έσχες. Επιπλέον, ήταν μέλος της αντιπροσωπίας της Βουλής στη Διακοινοβουλευτική Ένωση και της αντιπροσωπίας της Βουλής στη Διακοινοβουλευτική Συνέλευση της Ορθοδοξίας και μέλος της αντιπροσωπίας της Βουλής στη Διακοινοβουλευτική Διάσκεψη για την Κοινή Εξωτερική Πολιτική και Πολιτική Ασφάλειας και την Κοινή Πολιτική Ασφάλειας και Άμυνας.Την περίοδο 2003-2004 ήταν παρατηρητής στο Ευρωπαϊκό Κοινοβούλιο, συμμετέχοντας στην Πολιτική Ομάδα και στο Πολιτικό Γραφείο του Ευρωπαϊκού Σοσιαλιστικού Κόμματος. Την ίδια περίοδο ήταν μέλος της Επιτροπής Εξωτερικών Υποθέσεων του Ευρωπαϊκού Κοινοβουλίου.

Από τον Ιούλιο του 2016 μέχρι σήμερα είναι Διευθυντικό Στέλεχος της BIOLAND ENERGY.

## Παραπομπές

## Πηγές
*

Κατηγορία:Βουλευτές εκλεγμένοι με το Κίνημα Σοσιαλδημοκρατών-ΕΔΕΚ
Κατηγορία:Βουλευτές Αμμοχώστου
Κατηγορία:Κύπριοι εκπαιδευτικοί
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Ευρωλίγκα ανδρών 2002-03

Η **Ευρωλίγκα ανδρών 2002-2003** ήταν η τρίτη σεζόν της σύγχρονης εποχής της κορυφαίας Ευρωπαϊκής διασυλλογικής επαγγελματικής διοργάνωσης μπάσκετ. Συμπεριλαμβανομένων των προηγούμενων διοργανώσεων υπό την αιγίδα της FIBA Europe (ως Ευρωπαϊκό Κύπελλο Πρωταθλητριών), αυτή είναι η 55η σεζόν της σπουδαιότερης Ευρωπαϊκής διασυλλογικής διοργάνωσης στο χώρο της ανδρικής καλαθοσφαίρισης. Τη σεζόν 2002&ndash;03 συμμετείχαν 24 σύλλογοι από 13 διαφορετικές χώρες. Το φάιναλ-φορ (Final 4) έλαβε χώρα στο στάδιο Palau Sant Jordi, στην πόλη Βαρκελώνη της Ισπανίας, με τους οικοδεσπότες της Μπαρτσελόνα να επικρατούν στον τελικό της Μπένετον Τρεβίζο με σκορ 76-65, κατακτώντας έτσι το πρώτο τρόπαιο στην ιστορία της Μπαρτσελόνα, μετά από 6 ανεπιτυχή Final Four αυτής της ομάδας στη δεκαετία του 1990.

## Κανονική σεζόν
Στην Α' Φάση (κανονική διάρκεια), οι 24 ομάδες χωρίζονται σε 3 ομίλους, 8 ομάδων. Κάθε σύλλογος αντιμετωπίζει όλους τους υπόλοιπους του ομίλου του, 2 φορές. Μία εντός έδρας και μία εκτός. Έτσι, κάθε ομάδα δίνει 14 αγώνες στην Α' Φάση. Οι πρώτες 5 ομάδες κάθε ομίλου, αλλά και η καλύτερη 6η, προκρίνονται στον επόμενο γύρο.

### Α' Όμιλος
#### Βαθμολογία

#### Αποτελέσματα

### Β' Όμιλος
#### Βαθμολογία

#### Αποτελέσματα

### Γ' Όμιλος
#### Βαθμολογία

#### Αποτελέσματα

## Β' Φάση (Top 16)
Οι ομάδες που προκρίθηκαν από την Α' Φάση χωρίζονται σε 4 ομίλους, 4 ομάδων. Κάθε σύλλογος αντιμετωπίζει όλους τους υπόλοιπους του ομίλου του, 2 φορές. Μία εντός έδρας και μία εκτός. Έτσι, κάθε ομάδα δίνει 6 αγώνες στην Β' Φάση. Η πρώτη ομάδα κάθε ομίλου προκρίνεται στο Φάιναλ 4.

### Δ' Όμιλος
#### Βαθμολογία

#### Αποτελέσματα

### Ε' Όμιλος
#### Βαθμολογία

#### Αποτελέσματα

### ΣΤ' Όμιλος
#### Βαθμολογία

#### Αποτελέσματα

### Ζ' Όμιλος
#### Βαθμολογία

#### Αποτελέσματα

## Final − 4
Το Final−4 της Ευρωλίγκας ανδρών 2002-03 διεξήχθη στη Βαρκελώνη, στις 9 και 11 Μαΐου 2003.

### Ημιτελικοί
Παρασκευή 9 Μαΐου 2003

### Μικρός Τελικός
Κυριακή 11 Μαΐου 2003

### Μεγάλος Τελικός
Κυριακή 11 Μαΐου 2003

## Κατάταξη

## Εξωτερικοί σύνδεσμοι
*Επίσημος ιστότοπος διοργάνωσης

2003
Κατηγορία:Καλαθοσφαίριση το 2002
Κατηγορία:Καλαθοσφαίριση το 2003
Βιρτζίνια (Νότια Αυστραλία)

Η **Βιρτζίνια** είναι πόλη στα αγροτική προάστια της Αδελαΐδας, της πρωτεύουσας της Νότιας Αυστραλίας. Η κύρια οδός είναι η οδός Πορτ Ουέηκφιλντ, ο κύριος αυτοκινητόδρομος στα βόρεια της Αδελαΐδας. Ο αυτοκινητόδρομος περνάει από την περιοχή και παλαιότερα περνούσε κατευθείαν από τη Βιρτζίνια. Η κηπουρική είναι η κύρια δραστηριότητα.

Κατά την απογραφή που πραγματοποιήθηκε τον Αύγουστο του 2021 ο πληθυσμός ήταν 1,687 κάτοικοι.

## Ιστορία
Το Ταχυδρομείο της Βιρτζίνια άνοιξε περίπου τον Οκτώβριο του 1856.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αυστραλίας
Γιάννης Μπουρνούς

Ο **Γιάννης Μπουρνούς** (γενν. Μυτιλήνη, 27 Δεκεμβρίου 1979) είναι Έλληνας πολιτικός, πρώην βουλευτής Λέσβου με τον ΣΥ.ΡΙΖ.Α. - Προοδευτική Συμμαχία.

## Βιογραφία
Γεννήθηκε στη Μυτιλήνη στις 27 Δεκεμβρίου 1979. Σπούδασε αγγλική φιλολογία στη Φιλοσοφική Σχολή του Πανεπιστημίου Αθηνών και ολοκλήρωσε τις μεταπτυχιακές σπουδές του στην επικοινωνία, με ειδίκευση στο αντικείμενο της πολιτικής επικοινωνίας και νέων τεχνολογιών, στο Τμήμα Επικοινωνίας και Μέσων Μαζικής Ενημέρωσης του ίδιου πανεπιστημίου.

Είναι μέλος της Κεντρικής Επιτροπής του ΣΥ.ΡΙΖ.Α. - Προοδευτική Συμμαχία. Από το 2015 ως το 2018 διατέλεσε μέλος της Πολιτικής Γραμματείας και υπεύθυνος του Τομέα Ευρωπαϊκών και Διεθνών Υποθέσεων του κόμματος. Από το 2018 έως το 2019, επί πρωθυπουργίας Αλέξη Τσίπρα, ήταν προϊστάμενος του Γραφείου Στρατηγικού Σχεδιασμού στη Γενική Γραμματεία Πρωθυπουργού.

Στις εθνικές εκλογές του 2007, 2009 και Ιανουαρίου 2015 ήταν υποψήφιος βουλευτής του ΣΥ.ΡΙΖ.Α. στη Λέσβο, ενώ υπήρξε υποψήφιος ευρωβουλευτής στις ευρωεκλογές του 2014. Στις εκλογές του 2019 ήταν εκ νέου υποψήφιος στην περιφέρεια Λέσβου με τον ΣΥ.ΡΙΖ.Α. και εξελέγη βουλευτής με 4.459 ψήφους. Στις 18 Ιουλίου 2019 ορίστηκε αναπληρωτής τομεάρχης Πολιτισμού για θέματα Αθλητισμού της κοινοβουλευτικής ομάδας του ΣΥ.ΡΙΖ.Α.. Στις 9 Σεπτεμβρίου 2020 ορίστηκε αναπληρωτής τομεάρχης Εξωτερικών για τις ευρωπαϊκές υποθέσεις.

Ύστερα από αναφορά του, σχετικά με τους τύπους οπλισμού που έχουν σταλεί ως μέρος της διεθνούς στήριξης της Ουκρανίας κατά την ρωσική εισβολή στην Ουκρανία, κατήγγειλε ότι δέχεται δημόσια απειλές για την ζωή του.

## Παραπομπές


Κατηγορία:Βουλευτές Λέσβου
Κατηγορία:Βουλευτές εκλεγμένοι με τον ΣΥΡΙΖΑ
Δημήτρης Χαρίτου

Ο **Δημήτρης Χαρίτου** είναι Έλληνας πολιτικός και βουλευτής Ροδόπης, εκλεγμένος με τον ΣΥΡΙΖΑ.

Ο Χαρίτου έχει πολυετή συμμετοχή σε οργανώσεις της αριστεράς. Στις εκλογές του 2019 ήταν υποψήφιος βουλευτής Ροδόπης για τον ΣΥΡΙΖΑ, οπότε και εξελέγη με 5.780 ψήφους, επικρατώντας του συνυποψηφίου του Φερχάτ Οζγκιούρ.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Λιποθυμία

[μικρογραφία|Ελαιογραφία του [Πιέτρο Λόνγκι (1744), η οποία αναπαριστά μια λιποθυμία]]
**Λιποθυμία** ή **συγκοπή** ονομάζεται η παροδική απώλεια συνείδησης και μυϊκής δύναμης. Προκαλείται από μείωση της κυκλοφορίας του αίματος στον εγκέφαλο. Συνήθως έχει προδρομικά συμπτώματα όπως για παράδειγμα ζαλάδα, ιδρώτας, χλομάδα στο πρόσωπο, θολή όραση, ναυτία, εμετός ή ζεστή αίσθηση στο σώμα.

Η λιποθυμία αποτελεί σύμπτωμα και μπορεί να έχει ποικίλες αιτιολογίες είτε πιθανόν θανατηφόρες ή και μη-ανησυχητικές. Άκακοι λόγοι συγκοπής είναι η υπερθέρμανση, αφυδάτωση, εξαίσια εφίδρωση, κούραση ή η θρόμβωση του αίματος στα πόδια λόγο ξαφνικής αλλαγής στάσης. Πιθανόν θανάσιμες αιτίες λιποθυμίας εμπεριέχουν σοβαρές καρδιοπάθειες όπως η βραδυκαρδία, ταχυκαρδία ή το φράξιμο ενός αιμοφόρου αγγείου.

Περίπου πέντε στους χίλιους ανθρώπους λιποθυμούν κάθε χρόνο. Πιο συχνά το παθαίνουν ηλικιωμένοι και γυναίκες. Μία στις τρεις επισκέψεις στις εντατικές είναι συγκοπές. Έως και μία στις δύο γυναίκες πάνω απ' τα 80 κι έως και ένα τρίτο φοιτητών ιατρικής έχουν ζήσει ένα τέτοιο γεγονός στην ζωή τους. 4% απ' όλα τα άτομα που εμφανίζονται στα νοσοκομεία αποβιώνουν στις επόμενες 30 μέρες. Το ρίσκο θανάτου βέβαια εξαρτάται από τη συνθήκη του ασθενή.

## Παραπομπές


Κατηγορία:Ψυχικές διαταραχές και διαταραχές συμπεριφοράς
Κατηγορία:Συνείδηση
Βάνις Κβαμπέμπι

Το **Βάνις Κβαμπέμπι** (Γεωργιανά: ვანის ქვაბები) είναι ένα μοναστηριακό συγκρότημα λαξευμένο στα σπήλαια βράχων που βρίσκεται κοντά στις πόλεις Ασπίντζα και Βάρτζια, στο μχάρε Σάμτσχε-Τζαβαχέτι, στη Νότια Γεωργία. Η ονομασία της τοποθεσίας σημαίνει «Σπήλαια του Βάνι», και πρόκειται για ένα Γεωργιανό αρχιτεκτονικό και ιστορικό μνημείο του 8ου αιώνα. Το συγκρότημα περιλαμβάνει προμαχώνα που κατασκευάστηκε το 1204 και ένα λαβύρινθο από σήραγγες που διατρέχουν από αρκετά επίπεδα στην πλαγιά του βουνού. Επίσης, δύο εκκλησίες, εκ των οποίων η νεότερη είναι σε καλή κατάσταση και βρίσκεται κοντά στην κορυφή του τείχους, ενώ η μικρότερη θολωτή βρίσκεται χαμηλότερα.

## Ιστορία

Το μοναστηριακό συγκρότημα ιδρύθηκε τον 8ο αιώνα. Τον 9ο-11ο αιώνα επεκτάθηκε και κατασκευάστηκε η εκκλησία του Αγίου Γεωργίου. Το 1089 το κεντρικό τμήμα του συγκροτήματος κατάρρευσε από έναν σεισμό. Το 1191-1204 ήταν στα χέρια του βασιλιά. Κατά την περίοδο βασιλείας της Θαμάρ (1184-1213) έγιναν εργασίες ανακατασκευής. Το μοναστήρι διακοσμήθηκε με εικόνες και κατασκευάστηκε ένα ευκτήριον. Το 1265-1283 κατασκευάστηκε η Καθεδρική του Γεωργίου. Το 1283 το μοναστήρι υπέστη ζημιές από έναν σεισμό. Τους 14ο-18ο αιώνες το μοναστήρι είχε ζωή. Το 1551 οι Πέρσες και το 1576 οι Οθωμανοί εισέβαλαν στην περιοχή. 

## Αξιοθέατα
Το μοναστηριακό συγκρότημα περιλαμβάνει τα οικήματα των μοναχών, 6 εκκλησίες, σήραγγες και διαδρόμους, τάφους, κρύπτη, σύστημα υδροδότησης και δεξαμενές νερού. Στο κέντρο του συγκροτήματος βρίσκεται η θολωτή καθεδρική του Αγίου Γεωργίου με σκαλιστές πύλες και καμπαναριό. Με αρχαιολογικές εκσκαφές ήρθαν στην επιφάνεια ένα κελάρι, ένα εργαστήριο κεραμικής και ενδείξεις αμπελουργίας. Βρέθηκαν επίσης, πολυάριθμες επιγραφές που θεωρούνται σημαντικό μέρος της Γεωργιανής λογοτεχνίας. 

## Πηγές

* *გაფრინდაშვილი გ.,* არქიტექტურულ-არქეოლოგიური ძიებანი ვანის ქვაბში 1967 და 1968 წწ., წგნ.: საქართველოს სახელმწიფო მუზეუმის არქეოლოგიური ექსპედიციები, ტ. 2, თბ., 1971;
* *მისივე,* ვანის ქვაბის განძი, «ძეგლის მეგობარი», 1966, № 6;
* *მისივე,* ვარძია და მისი მიდამოების ქვაბები, თბ., 1957;
* *ონიანი შ.,* ვანის ქვაბთა მონასტრის წარწერების პოეზია, «საბჭოთა ხელოვნება», 1959, № 7; 1960, № 8;
* *ცისკარიშვილი ვ.,* წარწერები ასპინძის რაიონიდან, «მასალები საქართველოსა და კავკასიის ისტორიისათვის», 1954, ნაკვ. 30;
* *გაფრინდაშვილი გ., ონიანი შ.,* ქსე, ტ. 4, გვ. 293-294, თბ., 1979

### Αναφορές


## Συλλογή φωτογραφιών

Αρχείο:St. George's Church in Vani's Cave.jpg|Το μοναστηριακό συγκρότημα
Αρχείο:Escape route.jpg|Διαδρομή διαφυγής


Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Χριστίνα Θεοδωροπούλου

Η **Χριστίνα Θεοδωροπούλου** είναι Ελληνίδα ηθοποιός.

## Βιογραφικό
Έκανε το τηλεοπτικό της ντεμπούτο στη σειρά «Μαργαρίτα Στέφα» το 1983 ενώ τη σεζόν 1983-1984 συμμετείχε στο καστ της σειράς «Οι Ιερόσυλοι». Ακολούθησαν οι σειρές «Ιστορία Γραμμένοι με Νότες» και «Καπνισμένος Ουρανός» και ο πρωταγωνιστικός ρόλος στην ιστορική σειρά «Ελισάβετ Μαρτινέγκου». Την περίοδο 1990-1991 έπαιξε στη σειρά μυστηρίου «Το μυστικό του Άρη Μπονσαλέντη» μαζί με τον Ανδρέα Μπάρκουλη.

Έγινε ευρύτερα γνωστή μέσα από τη συμμετοχή της στην καθημερινή σειρά του Νίκου Φώσκολου, Καλημέρα Ζωή. Εκεί από το 1993 μέχρι το 1998 υποδύθηκε την Αντιγόνη Άρχου που ήταν παντρεμένη με τον χαρακτήρα που υποδυόταν ο Φαίδων Γεωργίτσης. Αποχώρησε από τη σειρά μετά από πέντε χρόνια καθημερινής παρουσίας. Παράλληλα με τη συμμετοχή της στο Καλημέρα Ζωή συμμετείχε στις σειρές «Ερωτικά της Εδέμ», «Τμήμα Ηθών», «Τολμηρές Ιστορίες», «Ανατομία ενός εγκλήματος» και «Η Λάμψη» (υποδυόμενη και πάλι τον ρόλο της Αντιγόνης, από το 1998 μέχρι το 2000, ίδιο ακριβώς ρόλο που είχε και στο Καλημέρα Ζωή).

Ακολούθησε η κωμική σειρά «Θα σε δω στο πλοίο» τις σεζόν 2000-2002, το «30 μέρες αγωνίας» την περίοδο 2005-2006 όπως επίσης και οι σειρές «Μαργαρίτα» (2006-2007) και «Φάρος» (2007-2008). Ακόμη έκανε έκτακτες εμφανίσεις στις σειρές «Λούφα και παραλλαγή», «Γιούγκερμαν», «Οι ιστορίες του αστυνόμου Μπέκα» και «Το Κόκκινο Δωμάτιο». Από το 2009 μέχρι το 2012 συμμετείχε στην καθημερινή σειρά της Έλενας Ακρίτα και του Γιώργου Κυρίτση «Τα Μυστικά της Εδέμ» στο ρόλο της Στέλλας Φωκά. Τη σεζόν 2014-2015 πρωταγωνίστησε μαζί με τον Νίκο Μουτσινά και τη Βασιλική Ανδρίτσου στην κωμική σειρά του Αλέξανδρου Ρήγα «Τρίχες».

## Φιλμογραφία
### Κινηματογράφος

### Τηλεόραση

### Παραστασιογραφία
Κατάλογος βασικών πληροφοριών θεατρικών παραστάσεων, στις οποίες η Χρ. Θεοδωροπούλου συμμετείχε ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Ευρωμπάσκετ γυναικών 2019

Το Ευρωπαϊκό Πρωτάθλημα Μπάσκετ Γυναικών 2019, κοινώς γνωστό ως Ευρωμπάσκετ Γυναικών 2019, είναι η 37η έκδοση του ευρωπαϊκού πρωταθλήματος στο μπάσκετ γυναικών, το οποίο πραγματοποιείται από τη FIBA Europe. Το πρωτάθλημα συνδιοργανώθηκε στη Λετονία και στη Σερβία από τις 27 Ιουνίου έως τις 8 Ιουλίου 2019.

Η Ισπανία κέρδισε τον δεύτερο συνεχόμενο και τον τέταρτο συνολικά τίτλο μετά τη νίκη της επί της Γαλλίας με 86-66 στον τελικό.

## Ομάδες που προκρίθηκαν

## Κατάταξη
Η τελική κατάταξη πραγματοποιήθηκε στις 12 Δεκεμβρίου 2018 στο Βελιγράδι της Σερβίας. Οι μασκότ Pick και Roll έκαναν την πρώτη τους εμφάνιση στην κατάταξη των ομάδων.

## Πρώτος γύρος
Το πρόγραμμα επιβεβαιώθηκε στις 13 Φεβρουαρίου 2019.

### Όμιλος A

### Όμιλος B

### Όμιλος C

### Όμιλος D

## Τελική κατάταξη

## Στατιστικά και βραβεία
### Ηγέτες σύμφωνα με τα στατιστικά

;Points

;Rebounds

;Assists

;Blocks

;Steals

### Βραβεία
Οι all star-teams και MVP ανακοινώθηκαν στις 7 Ιουλίου 2019.

## Εξωτερικοί σύνδεσμοι
* Επίσημη Ιστοσελίδα
* Επίσημη Ιστοσελίδα (πρόκριση) 

## Παραπομπές


Κατηγορία:Ευρωπαϊκό Πρωτάθλημα Καλαθοσφαίρισης Γυναικών
Σρέτσκο Χόρβατ

Ο **Σρέτσκο Χόρβατ** (*Srećko Horvat*, γεννήθηκε στις 28 Φεβρουαρίου 1983) είναι Κροάτης φιλόσοφος, συγγραφέας και πολιτικός ακτιβιστής. Η γερμανική εβδομαδιαία εφημερίδα *Der Freitag* τον αποκάλεσε ως "μια από τις πιο συναρπαστικές φωνές της γενιάς του" και έχει χαρακτηριστεί ως "πύρινη φωνή αντίθεσης στο μεταγιουγκοσλαβικό τοπίο". Έχει γράψει άρθρα σε κορυφαίες ενημερωτικές ιστοσελίδες και περιοδικά όπως οι *[[The Guardian]]*, Al Jazeera, *[[Der Spiegel]]*, *[[Newsweek]]* και *[[The New York Times]]*.

Το 2016 ίδρυσε το Κίνημα για τη Δημοκρατία στην Ευρώπη 2025 μαζί με τον Γιάνη Βαρουφάκη. 

## Παραπομπές


Κατηγορία:Πολιτικοί φιλόσοφοι
Κατηγορία:Μαρξιστές θεωρητικοί
Κατηγορία:Φιλόσοφοι του 21ου αιώνα
Ξερόκαμπος Σκοπής Λασιθίου

Ο **Ξερόκαμπος** Σκοπής είναι πολύ μικρός οικισμός της κοινότητας Σκοπής του δήμου Σητείας και της τέως Επαρχίας Σητείας  στο νομό Λασιθίου ο οποίος απογράφεται επίσημα για πρώτη φορά το 1991. Το χωριό βρίσκεται σε υψόμετρο 275 μέτρων πάνω από το επίπεδο της θάλασσας ενώ απέχει περίπου 13 χλμ. δυτικά από τη Σητεία. Μαζί με τη Σκοπή, την Παναγία Φανερωμένη, τον Παπαδιόκαμπο και τον Σαραντάπηχο αποτελούν την Κοινότητα Σκοπής της Δημοτικής Ενότητας Σητείας και σύμφωνα με την απογραφή του 2011 απογράφησαν 13 κάτοικοι.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Μανάλ Αλ-Σαρίφ

Η **Μανάλ Αλ-Σαρίφ** (    . γεννηθείσα στις 25 Απριλίου 1979) είναι Σαουδαράβισσα ακτιβίστρια για τα δικαιώματα των γυναικών και συμμετείχε στο κίνημα για να επιτραπεί η οδήγηση στις γυναίκες το 2011. Μαζί με την Ουατζέχα αλ-Χουαϊντέρ κινηματογράφησαν ένα βίντεο που έδειχνε την αλ-Σαρίφ να οδηγεί. Το βίντεο δημοσιεύτηκε στο YouTube και στο Facebook. Η Αλ-Σαρίφ συνελήφθη στις 21 Μαΐου 2011 και συνελήφθη πάλι την επομένη. Στις 30 Μαΐου, η αλ-Σαρίφ απελευθερώθηκε με εγγύηση με τον όρο να μη οδηγήσει και να μη μιλήσει στα ΜΜΕ. Οι *[[The New York Times|New York Times]]* και Associated Press συνέδεσαν την εκστρατεία να παραχωρηθεί δικαίωμα οδήγησης στις γυναίκες ως μέρος του ευρύτερου κινήματος της Αραβικής Άνοιξης και τη μακρά διάρκεια της κράτησης της αλ-Σαρίφ ως αποτέλεσμα του φόβου των Σαουδικών αρχών για διαμαρτυρίες.

## Παραπομπές


Κατηγορία:Χασεμίτες
Κατηγορία:Σαουδάραβες ακτιβιστές
Κατηγορία:Γυναίκες συγγραφείς
Κατηγορία:Σαουδάραβες φεμινιστές
The Secret Life of My Secretary

Το ***The Secret Life of My Secretary*** είναι μια τηλεοπτική σειρά της Νότιας Κορέας με πρωταγωνιστές τους Kim Young-kwang, Jin Ki-joo, Kim Jae-kyung και Koo Ja-sung. Εκπέμπεται από τις 6 Μαΐου έως τις 25 Ιουνίου 2019 στο SBS.

## Πλοκή
Ο διευθυντής τμήματος μιας εταιρίας κινητών μέσων ενημέρωσης γνωρίζει τους φίλους και τους εχθρούς του αφού έχει χάσει την ικανότητά του να αναγνωρίζει πρόσωπα και να συνεργάζεται με τον γραμματέα του για να προσπαθήσει να λύσει το μυστήριο ενώ ερωτεύεται.

## Συμμετοχή και χαρακτήρες
* Kim Young-kwang ως Do Min-ik
* Jin Ki-joo ως Jung Gal-hee
* Kim Jae-kyung ως Veronica/Park Ok-sun
* Koo Ja-sung ως Ki Dae-joo

## Παραπομπές


Κατηγορία:Νοτιοκορεατικές τηλεοπτικές σειρές
Κυβέρνηση συνεργασίας

Μια **κυβέρνηση συνεργασίας** (αγγλικά: *coalition government*) είναι ένας τύπος κυβέρνησης, στην οποία συνεργάζονται πολλά πολιτικά κόμματα, μειώνοντας έτσι την κυριαρχία οποιουδήποτε κόμματος. 

Ο συνηθισμένος λόγος για αυτόν τον τύπο κυβέρνησης είναι ότι κανένα κόμμα από μόνο του δεν μπόρεσε να αποκτήσει πλειοψηφία στο κοινοβούλιο. Μια κυβέρνηση συνεργασίας μπορεί επίσης να δημιουργηθεί σε μια περίοδο εθνικής ανάγκης (όπως κατά τη διάρκεια πολέμου ή οικονομικής κρίσης), έτσι ώστε να δοθεί στην κυβέρνηση η απαραίτητη συνταγματική νομιμότητα.

## Δείτε επίσης
* Κυβέρνηση Εθνικής Ενότητας
* Κυβέρνηση πλειοψηφίας

Κατηγορία:Κυβέρνηση
Έλληνες στη Μολδαβία

[μικρογραφία|Ο [Ιερός Ναός Αγίου Παντελεήμονος (Κισινάου)|Ελληνορθόδοξος ναός του Αγίου Παντελεήμονος στο Κισινάου. Αποτελεί μνημείο πολιτιστικής κληρονομιάς UNESCO.]]
Υπάρχει μια ιστορική ελληνική κοινότητα στη Μολδαβία, η οποία αριθμεί περίπου 3.000 μέλη. Στη Μολδαβία δραστηριοποιούνται τριάντα ελληνικές εταιρείες. Σύμφωνα με στατιστικές για τον Οκτώβριο του 2003, τα ελληνικά επενδυμένα κεφάλαια φτάνουν τα 5.300.000 δολάρια στη Μολδαβία. Πρόσφατα, ανακαλύφθηκε η έδρα της Φιλικής Εταιρίας στη Μολδαβία. 

## Ιστορία
Η ελληνική παρουσία στην περιοχή χρονολογείται από τον 7ο αιώνα π.Χ., όταν οι αρχαίοι Έλληνες ίδρυσαν αποικίες και εμπορικούς σταθμούς στα περίχωρα της Δοβρουτσάς. Ξεκινώντας με την αποικία της Μιλήτου, την Ίστρο, η οικονομία των αποικιών άρχισε να ανθίζει και έφτασε στο απόγειο της μετά την ίδρυση της Τόμιδος τον 5ο αιώνα π.Χ. Αν και βρίσκονταν υπό την κυριαρχία των Δάκων, οι αποικίες συνέχισαν να ευημερούν μέχρι τα τέλη του 1ου αιώνα π.Χ. Η υποταγή των περιοχών τους στους Ρωμαίους οδήγησε τις αποικίες σε κρίση. 

## Αξιοσημείωτοι άνθρωποι
* Παντελεήμων Ι. Σιναντίνο, έμπορος και δήμαρχος του Κισινάου
* Παντελεήμων Β. Σιναντίνο, πολιτικός, δήμαρχος του Κισινάου, γιατρός και συγγραφέας
* Σταύρος Δήμου, πολιτικός και δήμαρχος του Κισινάου
* Αλεξέι Καραβασίλης, πολιτικός και δήμαρχος του Καχούλ
* Βλαντίμιρ Κόσσε, παλαίμαχος διεθνής ποδοσφαιριστής

## Δείτε επίσης

* Ελληνομολδαβικές σχέσεις
* Έλληνες στη Ρουμανία

## Παραπομπές

Μολδαβια
Κατηγορία:Ελληνική διασπορά ανά χώρα
Οικονομική κρίση

Ο όρος **οικονομική κρίση** υποδηλώνει τη μη ισορροπία μεταξύ παραγωγής και κατανάλωσης, που χαρακτηρίζεται από εξασθένηση της αγοραστικής ζήτησης, χρεοκοπίες και ανεργία. Ως αποτέλεσμα παρατηρείται επιβράδυνση της οικονομικής δραστηριότητας.
Μια οικονομική κρίση μπορεί να γίνει από μια ευρεία ποικιλία καταστάσεων όπου ορισμένα χρηματοπιστωτικά περιουσιακά στοιχεία χάνουν ξαφνικά ένα μεγάλο μέρος της ονομαστικής τους αξίας. Η κρίση τότε ονομάζεται χρηματοπιστωτική. Συνώνυμος όρος της οικονομικής κρίσης είναι ο όρος **ύφεση**. Οι οικονομικές υφέσεις που ακολουθούν μια χρηματοπιστωτική κρίση είναι συνήθως πολύ πιο σοβαρές από τις υφέσεις που δεν έχει προηγηθεί συγκεκριμένη χρηματοπιστωτική κρίση. Οι οικονομολόγοι ορίζουν συνήθως ως ύφεση μία ύφεση που συμβαίνει όταν η οικονομία υπομένει δύο ή περισσότερα συνεχόμενα τρίμηνα πτώσης, ως προς τον ρυθμό αύξησης του ακαθάριστου εγχώριου προϊόντος (ΑΕΠ) της χώρας. 

Οι οικονομικές κρίσεις είναι ένα παλιό πρόβλημα. Κυμαίνονται από κρίσεις χρέους και πληθωρισμού στην αρχαία Ελλάδα και τη Ρώμη μέχρι τραπεζικές, χρεωστικές και νομισματικές κρίσεις που έχουν επηρεάσει τις χώρες στη σύγχρονη εποχή. Τον 19ο και τις αρχές του 20ού αιώνα, πολλές οικονομικές κρίσεις συνδέονταν με τραπεζικά κραχ, και πολλές υφέσεις συνέπεσαν με αυτά τα γεγονότα. Άλλες καταστάσεις που συχνά ονομάζονται χρηματοπιστωτικές κρίσεις περιλαμβάνουν την κατάρρευση των χρηματιστηρίων και η έκρηξη φουσκών, οι νομισματικές κρίσεις και οι αδυναμίες ολοκλήρωσης ομολόγων. Ενδέχεται οι κρίσεις να είναι δημιούργημα είτε από παραποίηση στοιχείων είτε για κάποιο συμφέρον.

Πολλοί οικονομολόγοι έχουν προσφέρει θεωρίες σχετικά με τον τρόπο δημιουργίας οικονομικών κρίσεων και τον τρόπο με τον οποίο θα μπορούσαν να αποφευχθούν. Ωστόσο, δεν υπάρχει συναίνεση.

## Παραπομπές


Κατηγορία:Οικονομία
Κατηγορία:Κρίσεις
Νίκος Τσούκας

Ο **Νίκος Τσούκας** είναι Έλληνας ηθοποιός του κινηματογράφου και συγγραφέας. Γεννήθηκε στις 16 Φεβρουαρίου 1935 στη Δεσκάτη Γρεβενών, ενώ πρωτοεμφανίστηκε στο θέατρο το 1962.

## Φιλμογραφία

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Ίρις Φοντμπόνα

Ο Στέφανος (γεννημένη το 1943), είναι δισεκατομμυριούχα επιχειρηματίας με καταγωγή από τη Χιλή, χήρα του Αντρόνικο Λούκσιτς Αμπαρόα, και κληρονόμος της "Antofagasta PLC". Είναι το πλουσιότερο άτομο στη Χιλή, πέμπτο πλουσιότερο στη Λατινική Αμερική και το 91ο πλουσιότερο στον κόσμο.

## Περιουσία

Η Φοντμπόνα απέκτησε την περιουσία της μετά τον θάνατο του συζύγου της, Αντρόνικο Λούκσιτς Αμπαρόα, το 2005, από καρκίνο.

Το μεγαλύτερο μέρος της επιχείρησης του συζύγου της πήγε στους τρεις γιους τους, τον Guillermo, τον Jean Paul και τον Andronico. Ο Jean Paul διαχειρίζεται την ομάδα ανθρακωρυχείων "Antofagasta", την ομάδα εξόρυξης χαλκού της Luksic Group, και μια από τις μεγαλύτερες εταιρείες εξόρυξης στον κόσμο.

## Επιχειρήσεις

Η Φοντμπόνα και η οικογένεια της έχουν τον έλεγχο της "Antofagasta", εταιρεία εξόρυξης με βάση το Σαντιάγο. Μέσω της εταιρείας "Quiñenco", που ελέγχεται από την εταιρεία, ελέγχουν την "Banco de Chile", τη "Madeco", έναν κατασκευαστή προϊόντων χαλκού, τη μεγαλύτερη μονάδα ζυθοποιίας CCU της χώρας και μια ναυτιλιακή εταιρεία, την "CSAV (Compañía Sudamericana de Vapores)". Η "CSAV" είναι η 16η μεγαλύτερη ναυτιλιακή εταιρεία παγκοσμίως, με βάση τα TEUs. Το 2013, ελέγχει το 65% της Antofagasta.

Μετά το θάνατο του συζύγου της, με την επιχείρηση του συζύγου της υπό τον έλεγχο της, «η Fontbona κατάφερε να κάνει την οικογενειακή επιχείρηση να μεγαλώσει και να φτάσει στα νέα της ύψη της επιτυχίας».

Αυτό περιλάμβανε τη μετατροπή της επιχείρησης στη δεύτερη μεγαλύτερη τράπεζα στη Χιλή, τον μεγαλύτερο ζυθοποιό στον κόσμο, διαχειριστή των μεγαλύτερων μεταλλείων χαλκού στον κόσμο και τον έλεγχο της μεγαλύτερης ναυτιλιακής εταιρείας στον κόσμο. Μια άλλη από τις επιχειρήσεις της είναι ένα ζευγάρι πολυτελών ξενοδοχειακών αλυσίδων και ένα πολυτελές θέρετρο στην Κροατία. Μία από τις πρώτες μεγάλες ενέργειές της μετά το θάνατο του συζύγου της ήταν να αποκτήσει μερίδιο 70% στον Χιλιανό τηλεοπτικό σταθμό "Canal 13". Μεγάλο μέρος της δύναμης της στην εταιρεία φαίνεται να είναι έμμεση. Σημαντικές επιχειρηματικές αποφάσεις που επηρεάζουν την εταιρεία που διευθύνεται σε μεγάλο βαθμό από τον γιο της, τον Andrónico Luksic Craig, πρέπει να εγκριθούν από τη Fontbona.

## Φιλανθρωπικές δράσεις

Το 2015, η Fontbona έδωσε ένα ποσό ύψους 3.100 εκατομμυρίων πέσο Χιλής σε ετήσιο Χιλιανό τηλεμαραθώνιο, ο οποίος επιδιώκει να βοηθήσει τα παιδιά με σωματικές αναπηρίες. Εμφανίζεται στην τηλεόραση για έναν τηλεμαραθώνιο, ο οποίος επίσης πραγματοποιείται μπροστά από ζωντανό κοινό.

Το 2016, έδωσε ένα άλλο μεγάλο ποσό, ύψους 4.400 εκατομμυρίων πέσο Χιλής, το οποίο βοήθησε στη δημιουργία ενός ρεκόρ για τη φιλανθρωπική εκδήλωση όσον αφορά τα χρηματικά ποσά που συγκεντρώθηκαν.

## Παραπομπές


Κατηγορία:Χιλιανοί εφοπλιστές
Κυβέρνηση πλειοψηφίας

Η **κυβέρνηση πλειοψηφίας** (αγγλικά: *Majority government*) είναι τύπος κυβέρνησης στην οποία ένα κόμμα κατέχει την απαιτούμενη πλειοψηφία των εδρών στο νομοθετικό σώμα.  

Ο όρος "κυβέρνηση της πλειοψηφίας" μπορεί επίσης να χρησιμοποιηθεί για έναν σταθερό συνασπισμό δύο ή περισσοτέρων κομμάτων για να επιτευχθεί η απόλυτη πλειοψηφία. Ένα παράδειγμα τέτοιου συνασπισμού είναι στην Αυστραλία, όπου το Φιλελεύθερο και το Εθνικό κόμμα λειτουργούν ως κοινή ομάδα για δεκαετίες.

Στην Ελλάδα, για να δημιουργηθεί "κυβέρνηση πλειοψηφίας" (ή αυτοδύναμη κυβέρνηση) απαιτούνται να υπάρχουν τουλάχιστον 151 βουλευτές που ανήκουν στο μεγαλύτερο σε δύναμη κοινοβουλευτικό κόμμα από το οποίο θα σχηματιστεί κυβέρνηση. Σήμερα (κατά την Κ' Κοινοβουλευτική Περίοδο) η Ελλάδα έχει κυβέρνηση πλειοψηφίας. 

## Δείτε ακόμα

* Κυβέρνηση της Ελλάδας
* Κυβέρνηση συνεργασίας
* Αρχή της δεδηλωμένης

## Παραπομπές


Κατηγορία:Κυβέρνηση
ΙΣΤ' Κοινοβουλευτική Περίοδος

Η **ΙΣΤ΄ Κοινοβουλευτική Περίοδος** της Βουλής των Ελλήνων διήρκεσε από τις 5 Φεβρουαρίου έως τις 28 Αυγούστου 2015, δηλαδή για σχεδόν 7 μήνες. Το 16ο ελληνικό κοινοβούλιο αποτελούταν από τους βουλευτές οι οποίοι εξελέγησαν στις ελληνικές βουλευτικές εκλογές του Ιανουαρίου 2015.

Η κοινοβουλευτική πλειοψηφία αποτελούνταν από το αριστερό κόμμα ΣΥΡΙΖΑ και το δεξιό Ανεξάρτητοι Έλληνες, οι οποίοι συγκρότησαν κυβέρνηση συνασπισμού με επικεφαλής τον Αλέξη Τσίπρα. Η Πρόεδρος της Βουλής των Ελλήνων κατά τη διάρκεια της ΙΣΤ΄ Κοινοβουλευτικής Περιόδου ήταν η Ζωή Κωνσταντοπούλου.

Οι κοινοβουλευτικές διαδικασίες και νομοσχέδια, τα οποία ψηφίστηκαν κατά τη διάρκεια της ΙΣΤ΄ περιόδου, αφορούν ιδίως την καταπολέμηση της φτώχειας, την επανίδρυση της ΕΡΤ και τη διοικητική μεταρρύθμιση. Η συνεχιζόμενη δημοσιονομική κρίση από το 2010, ανάγκασε την κυβέρνηση να ολοκληρώσει μια συμφωνία με τους διεθνείς πιστωτές της Ελλάδας για ένα τρίτο πρόγραμμα δανεισμού το καλοκαίρι του 2015. Η επικύρωση του νομοσχεδίου στο ελληνικό κοινοβούλιο προκάλεσε διάσπαση του ΣΥΡΙΖΑ, με 28 βουλευτές να συγκροτούν τη Λαϊκή Ενότητα. Χωρίς πλειοψηφία, ο Πρωθυπουργός παραιτήθηκε. Το Κοινοβούλιο διαλύθηκε στις 28 Αυγούστου και οι πρόωρες κοινοβουλευτικές εκλογές πραγματοποιήθηκαν τον Σεπτέμβριο του 2015.

Κατηγορία:Πολιτική της Ελλάδας
Επιτροπή Αντιμαφίας

Η **Ιταλική Κοινοβουλευτική  Επιτροπή Καταπολέμησης  της Μαφίας** (ιταλικά: Commissione parlamentare antimafia), γνωστή και ως "Επιτροπή Αντιμαφίας" είναι μια μεικτή  επιτροπή του ιταλικού κοινοβουλίου, η οποία αποτελείται από μέλη της Βουλής των Αντιπροσώπων και της Γερουσίας. Η πρώτη επιτροπή,  που σχηματίστηκε το 1963, ιδρύθηκε ως ένα σώμα έρευνας με αντικείμενο την  διερεύνηση του  "φαινομένου της Σικελικής μαφίας". 
Οι επακόλουθες επιτροπές επέκτειναν το πεδίο δράσης τους για να ερευνήσουν το σύνολο του «οργανωμένου εγκλήματος τύπου μαφίας», το οποίο περιελάμβανε και άλλες μεγάλες εγκληματικές οργανώσεις στην Ιταλία όπως η Καμόρα, η Ντραγκέτα και η Σάκρα Κορόνα Ουνιτά.

Ο στόχος της Επιτροπής είναι  να μελετήσει το φαινόμενο του οργανωμένου εγκλήματος σε όλες τις μορφές του και να μετρήσει την επάρκεια των υφιστάμενων νομοθετικών και διοικητικών μέτρων κατά των εγκλημάτων, ανάλογα με τα αποτελέσματά τους.

## Κατάλογος μελών της Επιτροπής
*Pino Arlacchi, vice-president 1994–1996
*Abdon Alinovi, president 1983–1987
*Rosy Bindi, president 2013–present
*Luigi Carraro, president 1972–1976
*Francesco Cattanei, president 1968–1972
*Roberto Centaro, president 2001–2006
*Gerardo Chiaromonte, vice-president 1972–1976; president 1988–1992
*Ottaviano Del Turco, president 19 96–2000
*Antonio Di Pietro, 2008–
*Francesco Forgione, president 2006–2008
*Antonio Gullotti, vice-president 1963–1968
*Nicola La Penta, president 1982–1983
*Pio La Torre, 1972–1976
*Girolamo Li Causi, vice-president 1963–1972
*Giuseppe Lumia, 2000–, president 2000–2001; vice-president 2006–2008
*Giovanni Matta
*Filippo Mancuso, vice-president 1996–2000
*Achille Occhetto, 1983–1987
*Donato Pafundi, president 1963–1968
*Tiziana Parenti, president 1994–1996
*Ferruccio Parri, 1962–1968
*Beppe Pisanu, president 2008–2013
*Paolo Rossi, president 1963
*Oscar Luigi Scalfaro
*Leonardo Sciascia, 1982–1983
*Cesare Terranova, 1972–1976
*Walter Veltroni, 2008
*Nichi Vendola, vice-president 2001–2005
*Luciano Violante, 1983–1994; president 1992–1994
*Claudio Vitalone, vice-president 1983–1987
*Carlo Vizzini, 2001–2009

## Παραπομπές


## Εξωτερικοί σύνδεσμοι
*Η Επιτροπή Αντιμαφίας  στον επίσημο ιστότοπο της Ιταλικής Βουλής 

Κατηγορία:Μαφία
Ανδρέας Θεμιστοκλέους

Ο **Ανδρέας Θεμιστοκλέους** (15 Απριλίου 1962, Πάχνα Επαρχία Λεμεσού) είναι Ελληνοκύπριος μαθηματικός, εκπαιδευτικός και πολιτικός. Έχει διατελέσει βουλευτής στην Εκλογική Περιφέρεια Λεμεσού σε τρεις διαφορετικές κοινοβουλευτικές περιόδους (2006–2011, 2013–2016 και από το 2021). Το 2025 ίδρυσε το Δημοκρατικό Εθνικό Κίνημα (ΔΕΚ), του οποίου είναι πρόεδρος.

## Βιογραφικά στοιχεία
Ο Ανδρέας Θεμιστοκλέους γεννήθηκε στην Πάχνα στις 15 Απριλίου 1962. Ομιλεί, πέρα από την ελληνική, την αγγλική γλώσσα. Σπούδασε μαθηματικά στο Εθνικό και Καποδιστριακό Πανεπιστήμιο Αθηνών.  Εργάζεται ως καθηγητής μαθηματικών.

Είναι νυμφευμένος με τη Γεωργία Αριστείδου Παλούζα και έχει μία κόρη.

## Πολιτική διαδρομή
Αποτελεί ένα από τα ιδρυτικά μέλη της Νεολαίας του Δημοκρατικού Συναγερμού (ΝΕΔΗΣΥ). Την περίοδο 1988-1993 διετέλεσε Επαρχιακός Ταμίας και Οργανωτικός Γραμματέας της ΝΕΔΗΣΥ Λεμεσού. Την περίοδο 1993-1998 διετέλεσε Επαρχιακός Γραμματέας της ΝΕΔΗΣΥ Λεμεσού. Την περίοδο 1999-2006 ήταν Επαρχιακός Γραμματέας του ΔΗΣΥ Λεμεσού. Την περίοδο 2008-2001 ήταν Επίτροπος Θεσμών και Διαφάνειας του ΔΗΣΥ. Επιπλέον, διετέλεσε μέλος της Πολιτικής Επιτροπής και του Πολιτικού Γραφείου του ΔΗΣΥ.

Στις βουλευτικές εκλογές του 2006 εκλέχτηκε για πρώτη φορά βουλευτής στην Εκλογική Περιφέρεια Λεμεσού με τον ΔΗΣΥ για την Θ΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2011 αλλά δεν εκλέχτηκε. Ωστόσο, λόγω της εκλογής του βουλευτή Εκλογικής Περιφέρειας Λεμεσού του ΔΗΣΥ, Νίκου Αναστασιάδη, στην προεδρία της Κυπριακής Δημοκρατίας στις προεδρικές εκλογές του 2013, τη θέση του στη βουλή πήρε στις 7 Μαρτίου 2013 ο Ανδρέας Θεμιστοκλέους ως πρώτος επιλαχών, για την Ι΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Παιδείας και Πολιτισμού και μέλος της Κοινοβουλευτικής Επιτροπής Άμυνας και της Κοινοβουλευτικής Επιτροπής Θεσμών, Αξιών και Επιτρόπου Διοικήσεως.

Τον Ιανουάριο του 2021 ανακοινώθηκε ότι θα διεκδικήσει εκλογή στις βουλευτικές εκλογές του 2021 με το ΕΛΑΜ ως αριστίνδην υποψήφιος. Εκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο. Τον Οκτώβριο του 2021 το ΕΛΑΜ ανακοίνωσε τον τερματισμό της συνεργασίας του με τον Ανδρέα Θεμιστοκλέους.

## Παραπομπές

## Πηγές
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές εκλεγμένοι με το Εθνικό Λαϊκό Μέτωπο
Κατηγορία:Βουλευτές Λεμεσού
Κατηγορία:Κύπριοι εκπαιδευτικοί
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Καθεδρικός Ναός του Κουμούρντο

Ο **Καθεδρικός Ναός του Κουμούρντο** ( ) είναι μία Γεωργιανή Ορθόδοξη καθεδρική εκκλησία.  Βρίσκεται στο Οροπέδιο Τζαβαχέτι, 12 χλμ.     νοτιοδυτικά από το Αχαλκαλάκι.  Σύμφωνα με τις επιγραφές στους τοίχους, που είναι γραμμένες με το αρχαίο Γεωργιανό σύστημα γραφής ασομταβρούλι, ο καθεδρικός ναός του Κουμούρντο χτίστηκε από τον Επίσκοπο Ιωάννη κατά την περίοδο που βασιλεύς των Αμπχαζιανών ήταν ο Λέων Γ', το 964.   Κατά τη διάρκεια του Μεσαίωνα, το Κουμούρντο ήταν ένα σημαντικό πολιτιστικό, εκπαιδευτικό και θρησκευτικό κέντρο. Ο καθεδρικός ναός έχει ανακαινιστεί δύο φορές (1930, 1970-1980), αλλά εξακολουθεί να μην διαθέτει θόλο. Το 2015 παρουσιάστηκε ένα σχέδιο για την πλήρη ανακατασκευή του καθεδρικού ναού.  

## Αρχιτεκτονική
Το θολωτό κτίριο ήταν πέτρινο και διακοσμημένο με εξαιρετικά έργα χαρακτικής. Τα παράθυρα γύρω από την Αγία Τράπεζα είναι διακοσμημένα με απεικονίσεις ταύρων, αετών, λιονταριών και αγγέλων. Το εσωτερικό του καθεδρικού ναού είναι διακοσμημένο με τοιχογραφίες. Ιδιαίτερο ενδιαφέρον παρουσιάζει ένα ανάγλυφο πορτρέτο της βασίλισσας Γκουραντούχτ, της μητέρας του Βασιλιά Μπαγκράτ Γ'. 

## Επιγραφές της εκκλησίας
Στην εκκλησία υπάρχουν πολυάριθμες επιγραφές:

*
*

* Επιγραφή για τον επίσκοπο Ιωάννη (964):  

*Εορταστική επιγραφή για τον εριστάβι Βάχε (964): 

* Εορταστική επιγραφή για τοn Γολιάθ (10ος-11ος αιώνας):  

*μικρογραφία|231x231εσ|Σχέδιο ενός από τα ανάγλυφα που απεικονίζει την Βασίλισσα Γκουραντούχτ.Επιγραφή του Ζώσιμου του Κουμούρντο (1027-1072): 

* Επιγραφές στο τύμπανο της δυτικής εισόδου για το παρεκκλήσι (1511-1525). 

## Πηγές

*   ვალერი სილოგავა, კუმურდოს ტაძრის ეპიგრაფიკა. თბილისი, 1994.

## Αναφορές

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Κάθυ Ροζιέ

Η **Κάθυ Ροζιέ** (γαλλικά: Cathy Rosier),
γεννημένη ως Καθρίν Λερό, (2 Ιανουαρίου 1945, Φορτ-ντε-Φρανς - 17 Μαΐου 2004, Μαρακές), ήταν Γαλλίδα ηθοποιός.

Ο πιο γνωστός κινηματογράφικος ρόλος της ήταν της πιανιστρίας Βάλερι στη ταινία "Ο δολοφόνος με το αγγελικό πρόσωπο" του 1967 σε σκηνοθεσία Ζαν-Πιέρ Μελβίλ.

## Βιογραφία
Η Ροζιέ ήταν κόρη του πολιτικού Thelus  Lero (1909-1996) και της μυθιστοριογράφου Yva Lero. Ήταν η μικρότερη από τα τρία παιδιά του ζευγαριού και πέρασε την παιδική της ηλικία στο Φορτ-ντε-Φρανς, όπου ο πατέρας της ήταν αντιδήμαρχος της Aimé Césaire,  ενώ η μητέρα της αγωνιζόταν  για την υπεράσπιση των δικαιωμάτων των γυναικών.

Η Ροζιέ έκανε τρεις γάμους. Ο πρώτος ήταν με τον Ζωρζ Ροζιέ απέκτησαν μαζί τρεις κόρες: την Πασκάλ, την Καρολίν και την Αλεξάνδρα. Ο δεύτερος γάμος της ήταν με τον Ζεράρ Φουσιέ, ο  οποίος πέθανε 15 ημέρες μετά τον γάμο τους τον Ιούλιο του 1974 και ο τρίτος γάμος της ήταν με τον Νορμπέρ Λεμουάν, με τον οποίο έκανε έναν γιο, τον Μάθιου.
## Επιλεγμένη Φιλμογραφία

* Ο δολοφόνος με το αγγελικό πρόσωπο (1967)

## Παραπομπές


## Εξωτερικοί σύνδεσμοι
* Η 

Κατηγορία:Γαλλίδες ηθοποιοί κινηματογράφου
Κίνηση Πολιτών Ζυγού

Η **Κίνηση Πολιτών Ζυγού** (γνωστό και ως **Κίνημα Ζυγού**) είναι κυπριακό πολιτικό κόμμα. Το πρόγραμμα του κόμματος είναι η ενθάρρυνση της επίλυσης προβλημάτων από τεχνικά εξειδικευμένα άτομα όπως οι μηχανικοί, οι επιστήμονες και οι γιατροί αντί για δικηγόρους και πολιτικούς. 

## Παραπομπές


## Εξωτερικοί σύνδεσμοι
* Επίσημη ιστοσελίδα του κινήματος 

Κατηγορία:Κυπριακά πολιτικά κόμματα
Περατιά Αιτωλοακαρνανίας

Η **Περατιά** είναι πεδινό χωριό της Στερεάς Ελλάδας στην Περιφερειακή Ενότητα Αιτωλοακαρνανίας σε υψόμετρο 20 μέτρα.

## Γεωγραφικά - ιστορικά στοιχεία
Η Περατιά βρίσκεται στο βορειοδυτικό άκρο της Αιτωλοακαρνανίας, κοντά στην είσοδο της γέφυρας της Λευκάδας. Απέχει 25,5 χλμ. ΝΔ. της Βόνιτσας και 7 χλμ. από την πόλη της Λευκάδας. Βόρεια του χωριού βρίσκεται ο οικισμός Αγία Βαρβάρα που παλιότερα ονομαζόταν ως Πάνω Χαχαλάς.

αριστερά|μικρογραφία|Το Κάστρο της Βόνιτσας
Πάνω σε χαρακτηριστικό βράχο στη στροφή του δρόμου για τη Λευκάδα, το "Κάστρο του Γρίβα ή "Φρούριο του Τεκέ". Το έκτισε ο Αλή Πασάς στις αρχές του 19ου αιώνα στη θέση «Τεκές», για να καταλάβει το Κάστρο της Αγίας Μαύρας, αλλά μετά την κατάληψη των Επτανήσων από τους Γάλλους, δόθηκε στην οικογένεια των Γριβαίων.

Ως οικισμός αναφέρεται επίσημα το 1836 να προσαρτάται στον τότε δήμο Ζαβέρδας (Παλαίρου). Σύμφωνα με το σχέδιο Καλλικράτης, μαζί με την Αγία Βαρβάρα, τη νησίδα Βαγιά και τη νησίδα Φορτί αποτελούν την Τοπική κοινότητα Περατιάς που ανήκει στη Δημοτική Ενότητα Πάλαιρου του Δήμου Ακτίου - Βόνιτσας και σύμφωνα με την απογραφή του 2011 έχει ως κοινότητα πληθυσμό 346 κατοίκους, ενώ ως οικισμός 219.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Περιβόλια Παλαίρου Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Περιβόλια (αποσαφήνιση)]]*

Τα **Περιβόλια** είναι παραθαλάσσιος οικισμός της Παλαίρου στην Στερεά Ελλάδα και την Περιφερειακή Ενότητα Αιτωλοακαρνανίας.

## Γεωγραφία - Ιστορία
Τα Περιβόλια βρίσκονται στις ακτές της Αιτωλοακαρνανίας στο Ιόνιο Πέλαγος, επάνω στον επαρχιακό δρόμο Βόνιτσας - Κανδήλας. Απέχουν 20,5 χλμ. νότια της Βόνιτσας και 3,5 χλμ. νότια της Παλαίρου. Ανατολικά του οικισμού, στους πρόποδες της δυτικής οροσειράς των Ακαρνανικών Ορέων είναι κτισμένη από το 1752, η Ιερά Μονή Αγίου Δημητρίου που από το 1966 έχει χαρακτηριστεί ιστορικό διατηρητέο μνημείο. Το μοναστήρι βρίσκεται σε πλαγιά κατάφυτη από ελιές και πυκνή βλάστηση, με θέα προς τη Λευκάδα και το Ιόνιο Πέλαγος. Ως οικισμός αναφέρεται επίσημα το 1991 να προσαρτάται στην τότε κοινότητα Παλαίρου. Σύμφωνα με το σχέδιο Καλλικράτης, μαζί με την Πάλαιρο, την Σκλάβαινα και τη Μονή Αγίου Δημητρίου αποτελούν τη Δημοτική κοινότητα Παλαίρου που ανήκει στη Δημοτική Ενότητα Παλαίρου του Δήμου Ακτίου - Βόνιτσας και σύμφωνα με την απογραφή του 2011 έχουν πληθυσμό 51 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Τζούλια Μικελίνι

Η **Τζούλια Μικελίνι** (ιταλικά: *Giulia Michelini*, Ρώμη, 2 Ιουνίου 1985), είναι Ιταλίδα ηθοποιός του κινηματογράφου.

## Βιογραφία
Η Μικελίνι γεννήθηκε στην Ρώμη το 1985. Έκανε το ντεμπούτο της σε ηλικία 17 ετών το 2002 στην τρίτη σεζόν της τηλεοπτικής αστυνομικής σειράς «Distretto di Polizia», η οποία μεταδόθηκε από το Canale 5 της Mediaset. Στον κινηματογράφο έκανε ντεμπούτο με την ταινία "Ricordati di me", σε σκηνοθεσία Γκάμπριελ Μουκίνο.

Η Μικελίνι, ωστόσο, είναι πιο αξιοσημείωτη στο ιταλικό κοινό για το ρόλο του αφεντικού της μαφίας "Ρόζυ Αμπάτε" στη σειρά "Squadra antimafia - Palermo oggi", που προβάλονταν  από το 2009 έως  το 2016, όπου συμμετείχε ως πρωταγωνιστρία σχεδόν σε όλες τις σεζόν.

## Φιλμογραφία

* 2003: *[[Remember Me, My Love]]* by Gabriele Muccino
* 2006: *[[Vientos de Agua]]* by Juan Jose Campanella
* 2007: *[[La ragazza del lago]]* by Andrea Molaioli
* 2009: *[[Cado dalle nubi]]* by Gennaro Nunziante
* 2009: *[[Immaturi]]* by Paolo Genovese
* 2009: *[[Febbre da fieno]]* by Laura Lucchetti
* 2009: *[[Cavalli]]* by Michele Rho

## Παραπομπές
 

## Εξωτερικοί σύνδεσμοι
* Η 
 

Κατηγορία:Ιταλίδες ηθοποιοί κινηματογράφου
Παραμόρφωση δίκην λαιμού κύκνου

Η **παραμόρφωση δίκην (ή τύπου) λαιμού κύκνου** είναι παραμόρφωση της θέσης του δακτύλου, στην οποία η άρθρωση που βρίσκεται πλησιέστερα στα ακροδάκτυλα είναι μόνιμα λυγισμένη προς την παλάμη, ενώ η πλησιέστερη άρθρωση προς την παλάμη είναι λυγισμένη μακριά από αυτήν (κάμψη της άπω μεσοφαλαγγικής άρθρωσης [DIP] με υπερέκταση της εγγύς μεσοφαλαγγικής άρθρωσης [PIP]). Συνήθως προκαλείται από τραυματισμό ή από φλεγμονώδεις καταστάσεις όπως ρευματοειδής αρθρίτιδα ή μερικές φορές οικογενείς (εκ γενετής, όπως το σύνδρομο Ehlers-Danlos).

## Παθοφυσιολογία
Η παραμόρφωση δίκην λαιμού κύκνου έχει πολλές πιθανές αιτίες που προκύπτουν από τις αρθρώσεις DIP, PIP ή ακόμη και από τις αρθρώσεις MCP. Σε όλες τις περιπτώσεις υπάρχει τέντωμα του παλαμιαίου συνδέσμου στην άρθρωση PIP για τη δημιουργία υπερέκτασης, συν κάποια βλάβη στη σύνδεση του εκτείνοντος τένοντα στη βάση της άπω φάλαγγας που προκαλεί ένα υπερκαμπτό σφυροδάκτυλο. Η παραμόρφωση δίκην ράμφους πάπιας είναι παρόμοια πάθηση που επηρεάζει τον αντίχειρα (ο οποίος δεν μπορεί να έχει πραγματική παραμόρφωση δίκην λαιμού κύκνου επειδή δεν έχει αρκετές αρθρώσεις).

## Διάγνωση
Γίνεται κυρίως κλινικά. Η μαγνητική τομογραφία του χεριού μπορεί να υποδηλώσει την εξασθένηση του παλαμιαίου συνδέσμου της PIP και βλάβη του εκτείνοντος τένοντα για την DIP.

## Θεραπεία
Νάρθηκας για το δάκτυλο. Παθητικό τέντωμα και εκκαθάριση της παραμόρφωσης.

## Παραπομπές


## Εξωτερικοί σύνδεσμοι
* Swan neck deformity at Wheeless' Textbook of Orthopedics, a technical review of the condition
*Rheumatoid arthritis: Image showing deformities

Κατηγορία:Σκελετικές παθήσεις
Κοριοσολίτες

εναλλ.=|μικρογραφία|300x300εσ|Χάρτης των Γαλατικών λαών της σύγχρονης Βρετάνης
Οι **Κοριοσολίτες** (λατινικά: Coriosolitæ) ήταν ένας κελτικός λαός της βορειοδυτικής Γαλατίας, της ομάδας των λαών της Αρμορικής. Το όνομά τους σήμαινε «τα στρατεύματα που επαγρυπνούν».

## Επικράτεια
Οι Κοριοσολίτες, μία από τις πέντε φυλές των Κελτών που κατέλαβαν την Αρμορική, κατοικούσαν στους σημερινούς νομούς Κοτ-ντ'Αρμόρ και Ιλ-ε-Βιλαίν. 

Η πρώτη τους πρωτεύουσα η Αλέτ (Aletum, σήμερα Σαιν-Σερβάν, συνοικία του Σαιν-Μαλό) χτίστηκε από το 80 π.Χ. Το επίπεδο της θάλασσας εκείνη την εποχή ήταν 8 μέτρα κάτω από το σημερινό επίπεδο. Γύρω στο έτος 10, οι Ρωμαίοι την έκαψαν, ίσως σε σχέση με τις τοπικές εξεγέρσεις, και στη συνέχεια οι Κοριοσολίτες την εγκατέλειψαν και εγκαταστάθηκαν στη νέα τους πρωτεύουσα, στην οποία έδωσαν το όνομά τους, τη σύγχρονη Κορσέλ, σε ρωμαιογαλατική ονομασία Fanum Martis.
Πολλές αρχαιολογικές ανασκαφές, που διεξάγονται επί χρόνια σε αρκετές τοποθεσίες όπως, μεταξύ άλλων, στον αρχαιολογικό χώρο της Κορσέλ, επέτρεψαν την καλύτερη κατανόηση αυτού του λαού της Αρμορικής.

## Αναφορές
[μικρογραφία|Ασημένιος [στατήρας των Κοριοσολιτών]]
Ο Ιούλιος Καίσαρας τους αναφέρει για πρώτη φορά στα  Απομνημονεύματα περί του γαλατικού πολέμου, τον απολογισμό του για τους πολέμους του στη Γαλατία. Τους αναφέρει σαν μία από τις πέντε μεγαλύτερες φυλές στη βρετονική χερσόνησο από την Εποχή του Χαλκού, μαζί με τους Βενετούς, τους Ναμνήτες, τους Ρεδόνες και τους Οσίσμιους.

## Ρωμαϊκή επαρχία
Μετά την κατάκτηση της Γαλατίας από τη Ρωμαϊκή Αυτοκρατορία, η περιοχή της φυλής των Κοριοσολιτών αποτέλεσε τμήμα ρωμαϊκής επαρχίας, στη βορειοδυτική ακτή της Γαλατίας, που οι Ρωμαίοι ονόμασαν Αρμορική.

Οι σημαντικές πόλεις των Κοριοσολιτών μετά τη ρωμαϊκή κατάκτηση ήταν η Κορσέλ και η περιοχή γύρω από το Σαιν-Μαλό με την πρόσβασή του στη θάλασσα.

## Νόμισμα
Το νόμισμα των Κοριοσολιτών είναι γνωστό χάρη στην ανακάλυψη περισσότερων από είκοσι θησαυρών που βρέθηκαν στα περίχωρα της Κορσέλ, συμπεριλαμβανομένου του Τρεμπρί, που ανακαλύφθηκε το 1973 και περιλάμβανε 1.742 στατήρες. Ο τύπος τους συνδέονταν με τα νομίσματα του κόλπου του Μορμπιάν, τα οποία προέρχονταν από μακεδονικά νομίσματα (απεικόνιζαν δαφνοσκέπαστη κεφαλή του Απόλλωνα και στο πίσω μέρος ένα άρμα που οδηγείται από έναν ηνίοχο). 

Τα νομίσματα των Κοριοσολιτών έχουν ένα πιο αφηρημένο ύφος, το οποίο είναι παρόμοιο με το κελτικό μοντέλο: απεικονίζει ένα ανθρώπινο προφίλ με άφθονα σγουρά μαλλιά, στραμμένο προς τα δεξιά και στην πίσω πλευρά ένα άλογο με κεφάλι ανθρώπου, που ξεπερνάει ένα εμπόδιο, με μια λύρα ή ένα αγριογούρουνο μερικές φορές να εμφανίζεται ανάμεσα στα πόδια του.

## Παραπομπές
Κατηγορία:Γαλατικοί λαοί
Γουίτφιλντ Ντίφι

Ο **Μπέιλη Γουίτφιλντ Ντίφι** (Bailey Whitfield Diffie, 5 Ιουνίου 1944) είναι Αμερικανός κρυπτογράφος και ένας από τους πρωτοπόρους της κρυπτογράφησης Δημοσίου Κλειδιού μαζί με τους Μάρτιν Χέλμαν και Ραλφ Μερκλ. Η δημοσίευση των Ντίφι και Χέλμαν το 1976 *New Directions in Cryptography* εισήγαγε μια ριζοσπαστική νέα μέθοδο διανομής κρυπτογραφικών κλειδιών, αυτό βοήθησε στο να λυθεί το θεμελιώδης πρόβλημα της διανομής των κλειδιών στην κρυπτογραφία. Η τεχνική τους έγινε γνωστή ως το Πρωτόκολλο Ντίφι-Χέλμαν. Το άρθρο προκάλεσε τη σχεδόν άμεση ανάπτυξη μια νέας κατηγορίας αλγορίθμων κρυπτογράφησης, τους αλγορίθμους ασύμμετρης κρυπτογράφησης.

## Παραπομπές


Κατηγορία:Κρυπτογράφοι
Μπραιζέ

Η μέθοδος παρασκευής **μπραιζέ** είναι τρόπος μαγειρέματος των τροφίμων σε κλειστό σκεύος (μπραιζιέρα) και χρησιμοποιείται κυρίως σε σκληρά και μεγάλα κομμάτια κρέατος.

Οι παρασκευές μπραιζέ μαγειρεύονται αρχικά επάνω στη φωτιά, στη συνέχεια προστίθενται υγρά (κρασί, μαρινάδα κτλ.) και τέλος μπαίνουν στο φούρνο.

## Βιβλιογραφία
* Τεχνικός μαγειρικής τέχνης Κωδικός ISBN 9605971208

## Εξωτερικοί σύνδεσμοι
* Σελίδα με πληροφορίες για το μπραιζέ 

Κατηγορία:Τεχνικές μαγειρέματος
Κατηγορία:Ορολογία μαγειρικής
Βαρκό (αποσαφήνιση)

Με την ονομασία **Βαρκό** μπορεί να αναφέρονται:

* Βαρκό Παλιαμπέλων Αιτωλοακαρνανίας, οικισμός στο Δήμο Ακτίου - Βόνιτσας.
* Βαρκό Πογωνίας Αιτωλοακαρνανίας, οικισμός στο Δήμο Ακτίου - Βόνιτσας.
* Βαρκό Λακωνίας, οικισμός στο Δήμο Μονεμβασιάς.

## Δείτε επίσης
* Βαρκό Κυπριό, οικισμός στο Δήμο Αμφιλοχίας.

Κατηγορία:Αποσαφηνίσεις ελληνικών τοπωνυμίων
Φορτί Αιτωλοακαρνανίας (νησίδα)

*Για λήμμα με το ίδιο όνομα, δείτε τον οικισμό [[Φορτί Λασιθίου]]*

Το **Φορτί** είναι νησίδα η οποία βρίσκεται στο θαλάσσιο πέρασμα Αιτωλοακαρνανίας - Λευκάδας, περίπου στο ύψος του οικισμών Καριώτες Λευκάδας και Πλαγιά Αιτωλοακαρνίας. Παλιότερα αποτελούσε συνέχεια της χερσονήσου των Αλυκών Λευκάδας. Επάνω του υπάρχει ερειπωμένο μικρό φρούριο που είχε κτιστεί την περίοδο της Ενετοκρατίας. Ανακαινίστηκε από τους Ρώσους, το 1807, την περίοδο της ρωσοτουρκικής κατοχής της Λευκάδας για να αποφευχθεί η κατάληψη του νησιού από τον Αλή Πασά. Τότε ονομάστηκε και ως "κάστρο Αλεξάνδρου" προς τιμή του Τσάρου τους.

## Διοικητικά
Το νησάκι δεν έχει κατοίκους, αν και παλιότερα υπήρχαν. Ως οικισμός αναφέρεται το 1961 να ανήκει στην τότε κοινότητα Περατιάς. Σύμφωνα με την απογραφή του 2011 και μαζί την Περατιά, την Αγία Βαρβάρα και το νησάκι Βαγιά συναποτελούν την Τοπική Κοινότητα Περατιάς που ανήκει στην Δημοτική Ενότητα Παλαίρου του Δήμου Ακτίου - Βόνιτσας.

## Εξωτερικοί σύνδεσμοι
*Κάστρο Αλεξάνδρου ή Τούρη ή ''Torretta'' ή Φόρτι από τον ιστότοπο: Καστρολόγος

## Παραπομπές


Κατηγορία:Νησιά της Αιτωλοακαρνανίας
Κατηγορία:Ελληνικές βραχονησίδες
Κατηγορία:Δήμος Ακτίου - Βόνιτσας
Βαρκό Πογωνίας Αιτωλοακαρνανίας

*Για συνώνυμους οικισμούς δείτε το λήμμα: [[Βαρκό (αποσαφήνιση)]]*

Το **Βαρκό** είναι παραθαλάσσιος οικισμός της Πογωνιάς στην Στερεά Ελλάδα και την Περιφερειακή Ενότητα Αιτωλοακαρνανίας.

## Γεωγραφία - Ιστορία
Το Βαρκό βρίσκεται στις ακτές της Αιτωλοακαρνανίας απέναντι από τη Λευκάδα, σε απόσταση 4,5 χλμ. ΝΔ. της Πογωνιάς και 19 χλμ. Ν.-ΝΔ. της Βόνιτσας. Είναι γνωστό παραθεριστικό θέρετρο της περιοχής,  διαθέτει αμμουδερή παραλία και ξενοδοχειακά καταλύματα. Περίπου 5 χλμ. δυτικά του οικισμού υπάρχει η βοτσαλωτή παραλία "Βαθυαβάλι" με πρασινωπά νερά και η οποία είναι πλήρως οργανωμένη.

Ως οικισμός αναφέρεται επίσημα το 2001 να ανήκει προσαρτάται στο τότε Τοπικό Διαμέρισμα Πογωνιάς του δήμου Κεκροπίας. Σύμφωνα με το σχέδιο Καλλικράτης, μαζί με την Πογωνιά, το Στενό και τη νησίδα Άγιος Νικόλαος αποτελούν την Τοπική Κοινότητα Πογωνίας που ανήκει στη Δημοτική Ενότητα Παλαίρου του Δήμου Ακτίου - Βόνιτσας και σύμφωνα με την απογραφή του 2011 έχουν πληθυσμό 5 κατοίκων.

## Εξωτερικοί σύνδεσμοι
* Βαρκό Πογωνίας Αιτωλοακαρνανίας 2021 στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Σκλάβαινα Αιτωλοακαρνανίας

Η **Σκλάβαινα** είναι οικισμός της Στερεάς Ελλάδας στην Περιφερειακή Ενότητα Αιτωλοακαρνανίας.

## Γενικά στοιχεία
Η Σκλάβαινα βρίσκεται προς τα δυτικά της Αιτωλοακαρνανίας, σε υψόμετρο 170 μέτρα, ενώ απέχει 17,5 χιλιόμετρα Ν.-ΝΑ. της Βόνιτσας. Θρησκευτικό αξιοθέατο του χωριού είναι ο τάφος του Αγίου Βλασίου του Ακαρνάνα και η εκκλησία που κτίστηκε προς τιμή του. Ως οικισμός αναφέρεται επίσημα το 1897 στο ΦΕΚ 59Β - 17/06/1897 να προσαρτάται στον τότε Δήμο Ανακτορίων. Σύμφωνα με το σχέδιο Καλλικράτης, μαζί με την Πάλαιρο, τα Περιβόλια και τη Μονή Αγίου Δημητρίου αποτελούν τη Δημοτική κοινότητα Παλαίρου, που ανήκει στη Δημοτική Ενότητα Παλαίρου του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 13 κατοίκους.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας